Ir-Regolament tal-Kummissjoni (KE) Numru 371/2001
tat-23 ta’ Frar 2001
li jemenda r-Regolament tal-Kummissjoni (KE) Numru 2734/2000 li jemenda r-Regolament (KEE) Numru 1627/89 dwar ix-xiri taċ-ċanga għall-ħażna bis-sejħa għall-offerti u b’derogi minn u emenda għar-Regolament (KE) Numru 562/2000 li jistabbilixxi regoli dettaljati għall-applikazzjoni tar-Regolament tal-Kunsill (KE) Numru 1254/1999 dwar ix-xiri taċ-ċanga għall-ħażna
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Numru 1254/1999 tas-17 ta’ Mejju 1999 dwar l-organizzazzjoni komuni tas-suq fiċ-ċanga u l-vitella [1], u partikularment Artikolu 47(8) tiegħu,
Billi:
(1) Ir-Regolament tal-Kummissjoni (KE) Numru 2734/2000 tal-14 ta’ Diċembru 2000 li jemenda r-Regolament (KEE) Numru 1627/89 dwar ix-xiri taċ-ċanga bi stedina għall-offerti u li jidderoga minn u jemenda r-Regolament (KE) Numru 562/2000 li jistabbilixxi regoli dettaljati għall-applikazzjoni tar-Regolament tal-Kunsill (KE) Numru 1254/1999 dwar ix-xiri taċ-ċanga għal ħażna [2], kif l-aħħar emendat mir-Regolament (KE) Numru 283/2001 [3], jdaħħal għadd ta’ emendi u derogi mir-Regolament tal-Kummissjoni (KE) Numru 562/2000 [4] biex indirizza s-sitwazzjoni eċċezzjonali fis-suq b’konsegwanza ta’ dak li ġara dan l-aħħar dwar il-BSE.
(2) Minħabba s-sitwazzjoni eċċezzjonali fis-suq u biex isiru aktar effettivi l-miżuri ta’ intervent intiżi fir-Regolament (KE) Numru 2734/2000, il-lista tal-kategoriji eliġibbli għall-intervent għandħom jiġu miżjuda biex jinkludu l-kategorija Ċ għall-Awstrija. Dak ir-Regolament għandu b’hekk jiġi emendat.
(3) Minħabba il-mod kif qiegħda tiżviluppa s-sitwazzjoni, dan ir-Regolament għandu jibda jseħħ immedjatament.
(4) Il-miżuri intiżi f’dan ir-Regolament huma skond l-opinjoni tal-Kumitat ta’ Ġestjoni għaċ-Ċanga u l-Vitella,
ADOTTAT DAN IR-REGOLAMENT:
Artikolu 1
Artikolu 2 tar-Regolament (KE) Numru 2734/2000 huwa mibdul b’dan li ġej:
"Artikolu 2
Minkejja l-ewwel subparagrafu ta’ Artikolu 4(1) tar-Regolament (KE) Numru 562/2000, il-prodotti addizzjonali li jistgħu jinxtraw għall-intervent għandhom ikunu kif ġej:
- kategorija A, klassi O2 u klassi O3,
- l-Awstrija: kategorija Ċ, klassi U3, klassi R3 u klassi O3,
- l-Irlanda: kategorija Ċ, klassi O4,
- ir-Renju Unit-l-Irlanda ta’ fuq: kategorija Ċ, klassi O4."
Artikolu 2
Dan ir-Regolament ghandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fit-23 ta’ Frar 2001.